CELEX: 62021CN0669
Language: el
Date: 2021-11-09 00:00:00
Title: Υπόθεση C-669/21: Αίτηση προδικαστικής αποφάσεως την οποία υπέβαλε το Tribunal Judicial da Comarca do Porto — Juízo Central Cível da Póvoa de Varzim (Πορτογαλία) στις 9 Νοεμβρίου 2021 — Gencoal S.A. κατά Conceito Norte — Consultadoria de Gestão, Lda., BT

7.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/15
            
         
      Αίτηση προδικαστικής αποφάσεως την οποία υπέβαλε το Tribunal Judicial da Comarca do Porto — Juízo Central Cível da Póvoa de Varzim (Πορτογαλία) στις 9 Νοεμβρίου 2021 — Gencoal S.A. κατά Conceito Norte — Consultadoria de Gestão, Lda., BT
      (Υπόθεση C-669/21)
      (2022/C 64/24)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Judicial da Comarca do Porto — Juízo Central Cível da Póvoa de Varzim
      
         Διάδικοι στην υπόθεση της κύριας δίκης
      
      
         Ενάγουσα: Gencoal S.A.
      
         Εναγόμενοι: Conceito Norte — Consultadoria de Gestão, Lda., BT
      
         Προδικαστικό ερώτημα
      
      Παραβιάζουν την αρχή της φορολογικής ουδετερότητας (με επιπτώσεις για την ουδετερότητα στον τομέα του ανταγωνισμού και την αρχή της ισότητας όσον αφορά την απαγόρευση των διακρίσεων) που απορρέει από το κοινό σύστημα ΦΠΑ που προκύπτει από τις αιτιολογικές σκέψεις 4, 5 και 7 και από τα άρθρα 167, 170, 171 και 178 της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, όπως τροποποιήθηκε με την οδηγία 2008/8/ΕΚ (2) του Συμβουλίου, της 12ης Φεβρουαρίου 2008, καθώς και από το θεμελιώδες δικαίωμα που κατοχυρώνεται στο άρθρο 41, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης, το άρθρο 31, παράγραφοι 1 και 4, του Real Decreto 1624/1992 (βασιλικού διατάγματος 1624/1992), της 29ης Δεκεμβρίου 1992, περί κύρωσης του Reglamento español del IVA (ισπανικού κανονισμού του ΦΠΑ), και το άρθρο 15, παράγραφος 1, της οδηγίας 2008/9/ΕΚ (3), της 12ης Φεβρουαρίου 2008, στο μέτρο που προβλέπουν, το μεν πρώτο, ότι η προθεσμία για την υποβολή της αίτησης επιστροφής του ΦΠΑ από τους επιχειρηματίες ή τους επαγγελματίες που δεν είναι εγκατεστημένοι στο έδαφος εφαρμογής του φόρου, αλλά είναι εγκατεστημένοι εντός της Κοινότητας [Ευρωπαϊκής Ένωσης], αρχίζει την επομένη της λήξης κάθε ημερολογιακού τριμήνου ή κάθε ημερολογιακού έτους και λήγει στις 30 του Σεπτεμβρίου που ακολουθεί το ημερολογιακό έτος κατά το οποίο καταβλήθηκε ο σχετικός φόρος, το δε δεύτερο, ότι η αίτηση επιστροφής υποβάλλεται στο κράτος μέλος της εγκατάστασης έως τις 30 Σεπτεμβρίου του ημερολογιακού έτους που ακολουθεί την περίοδο επιστροφής;
      
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).
      
         (2)  Οδηγία 2008/8/ΕΚ του Συμβουλίου, της 12ης Φεβρουαρίου 2008, για την τροποποίηση της οδηγίας 2006/112/ΕΚ όσον αφορά τον τόπο παροχής υπηρεσιών (ΕΕ 2008, L 44, σ. 11).
      
         (3)  Οδηγία 2008/9/ΕΚ του Συμβουλίου, της 12ης Φεβρουαρίου 2008, για τον καθορισμό λεπτομερών κανόνων σχετικά με την επιστροφή του φόρου προστιθέμενης αξίας, που προβλέπεται στην οδηγία 2006/112/ΕΚ, σε υποκείμενους στο φόρο μη εγκατεστημένους στο κράτος μέλος επιστροφής αλλά εγκατεστημένους σε άλλο κράτος μέλος (ΕΕ 2008, L 44, σ. 23).